СПРАВКА

за постъпилите предложенията при общественото обсъждане

на Закона за изменение и допълнение на Закона за железопътния транспорт в периода 27.09.2017 г. - 16.10.2017 г.

|  |  |  |  |
| --- | --- | --- | --- |
| **Изготвил предложението** | **Предложение** | **Приема/ не приема предложението** | **Мотиви за неприемане на предложението** |
| Гражданска инициатива за обществен ирелсов транспорт | От Гражданска инициатива за обществен и релсов транспорт, изразява несъгласие *е § 1. В чл. 9, ал. 4 се създава изречение второ: „Имуществото - публична и частна държавна собственост, се предоставя от държавата за изпълнението на предмета и на дейност с решение на Министерския съвет. “ Тези* промени са в противоречие със Закона за държавната собственост (ЗДС). Мотивите за тази промяна не могат да бъдат открити в чл. 106 от Конституцията на Република България, тъй като там само общо е посочено следното: *„Министерският съвет ръководи изпълнението на държавния бюджет; организира стопанисването на държавното имущество; сключва, утвърждава и денонсира международни договори в случаите, предвидени в закона.".* Конкретните действия по придобиването, управлението и разпореждането с имоти и недвижими вещи - държавна собственост, както и актуването на имоти - държавна собственост, се уреждат е цитирания Закон за държавната собственост. Странно е как в мотивите на готвените промени само на едно единствено място е цитиран този закон, но не и частта от него, която е пряко относима към готвените промени. Явно лицата, изготвили настоящия проект за конкретната промяна са наясно, че с нейното приемане Законът за железопътния транспорт ще влезе в противоречие със Закона за държавната собственост. Абсолютно необосновано е твърдението в мотивите към готвените промени, че *„Предлаганата уредба ще допринесе за по-добрата координация и съгласуваност между ведомствата при предоставянето на държавни имоти на публичните търговци",* тъй като според Закона за държавната собственост публичната държавна собственост автоматично ще стане частна държавна собственост по смисъла на чл.2, ал.4 от ЗДС. Освен това, в ЗДС е предвидена възможност за учредяване на ограничени вещни права върху публична държавна собственост, когато това е необходимо за изграждане на линейни обекти на | Не се приема. | С § 1 се предлага в чл. 9, ал. 4 от Закона за железопътния транспорт да се създаде изречение второ, с което да се прецизира начинът напредоставяне на имущество - държавна собственост, за управление на Национална компания„Железопътна инфраструктура“.Подобна правна практика - държавно имущество да се предоставя на публичен търговец - държавно предприятие от Министерският съвет не е нова и съществува и в други законодателни актове. В случая с Национална компания „Железопътна инфраструктура“, най-честопредоставяното имущество са имоти, необходими за изграждането на железопътна инфраструктура - публична държавна собственост, за осъществяването на важниинфраструктурни проекти,включително финансирани със средства от Европейския съюз. Предоставянето на публични активи на предприятието от Министерския съвет е в съответствие е правомощието на Министерския съвет да преценява дали един имот има характера на имот - публична държавна собственост. |

|  |  |  |  |
| --- | --- | --- | --- |
|  | техническата инфраструктура - чл.7, ал.5, т.З, т.е. правото на строеж върху публична/частна държавна собственост може да се учреди, без **да има необходимост от прехвърляне на тази собственост.** И този механизъм би допринесъл многократно повече за *„по-добрата координация и съгласуваност между ведомствата при предоставянето на държавни имоти на публичните търговци* От тази гледна точка, в готвените промени считаме, че прозира недобросъвестен опит за заобикаляне на Закона за държавната собственост и реална опасност имоти публична държавна собственост да бъдат придобити по заобиколен начин, без пряко решение на Министерски съвет на Република България, тъй като Министерски съвет може да предостави терените за железопътна инфраструктура, но след това те лесно да бъдат преподадени веднъж станали частна държавна собственост според чл.43, ал.4 от ЗДС. |  |  |